
JUZUU 15 


SUBHANA 



Ina Aya III SURAT BANI ISRAIL Ina Makara 12 


(Imeteremka Makka) 


Kwa jina la Mwenyezi Mungu Mwenye 
kuneemesha neema kubwa kubwa na Mwenye 
kuneemesha neema ndogo ndogo . 

1. Utukufu ni wake yeye ambaye alimpeleka 
mja wake usikii (mmoja tu) kutoka Msikiti Mtukufu 
(wa Makka) mpaka Msikiti wa mbali (wa Baytul 
Muqaddas-Falastini) ambao (tumeubariki na) 
tumevibariki vilivyoko pembezoni mwake 
(Tulimpeleka hivyo) ili tumuonyeshe baadhi ya 
Alama zetu. Hakika Yeye (Mwenyezi Mungu) ni 
Mwenye kusikia (na) Mwenye kuona. 

2. Na tulimpa Musa Kitabu, na tukakifanya 
uongofu kwa Bani Israili (Mayahudi); (akawaambia 
Mwenyezi Mungu): “Msimfanye mlinzi (wenu 
kiumbe) badala Yangu. 

I. Si ajabu Mwenyezi Mungu kumpeleka Mtume Wake kutoka Makka mpaka Shamu na akamrejesha katika 
baadhi ya saa za usiku huo huo na kumuonyesha aliyomuonyesha. 

Leo binaadamu Mwenyezi Mungu amewawezesha haya ya kuzunguka ulimwengu mzima na kurejea kwa saa 
chache tu hivi. Na yote haya ni kwa ajili ya kuonyesha ukweli wa Qurani kuwa Qurani haisemi jambo, ikabainika 
kuwa jambo hilo ni uwongo. Muhali hayo kama alivyosema Mwenyezi Mungu na kama tunavyoona na 
tutakavyozidi kuona sisi na kuona watakaokuja baada yetu sisi na watakaokuja baada ya hao na baada ya hao na 
baada ya hao, mpaka ulimwengu umalizike kila saa na wakati utakuwa unadhihiri tu ukweli wa dini ya Kiislamu. 
Dini iiiyonyoka kweli kweli. 

Mwanzo tu wa Sura hii na katika Aya waliyoifanya kuwa ni ya 2 Makadiyani wametia ukafiri wa kusema kuwa 
safari ya Mtume kutoka Makka mpaka Baytul Muqaddas (Israil) ni njozi yaani ndoto si kwa kiwiliwili chake. 
Wameandika hivi:— “Pia inaitwa Israa kwa kuwa imeanza na habari ya Njozi kuu ya Mtume s.a.w., inayohusu 
safari ya Usiku aliyokwenda Jerusalem . . .” Na huu ni ukafiri dhahiri na kuipinga Qurani dhahiri shahir. Qurani 
imesema Asraa Biabdihii = Amempelcka mwcnyewe mtumwa wake; haikusema:- Asraa Biruhi Abdihi = 
Ameipeleka roho ya mja wake Ckatika usingizt). Basi Itikadi hii ni yao si ya Kiislamu. Hapana madhehebu moja ya 
Kiislamu iliyosema hivi. 

Yenye khitilafu ni Mitraji = Safari ya kutoka Baytul Muqaddas mpaka mbinguni. Hii ndiyo ambayo baadhi 
chache kabisa va Waislamu wanasema ilikuwa kwa Roho bila ya kiwiliwiii. Wala hawakusema kuwa ilikuwa kwa 
ndoto tu (njozi) kama wanavyosema wao kwa zote mbili. Na huko kuscma: “Hivyo tunakuta ya kuwa Masahaba 
kadha wa kadha na baadhi ya wanavyuoni wa Kiislamu . . . wanasema kuwa Israa ni njozi.” Wallahi! Watu hawa 
hawaamini Mwenyezi Mungu wala hawamuogopi, kwa uchu wao mkubwa uliowashika wa kutaka kuwatoa 
Waislamu katika Uislamu wao. Wallahi hakuna Sahaba hata mmoja aliyesema kuwa Israa ni ndoto. Laanatul Lahi 
Alaal Kaadhibyn = Laana ya Mwenyezi Mungu itawashukia wazuaji. Hao Masahaba na wanavyuoni waliosema 
kwa Roho (sio Ndoto) ni katika Miiraji st Israa. Tena ni wachache kabisa — hata io hawatimii. Na wanajua, ila 
wanataka kuwapoteza tu Waislamu. Na huko kujidai kumtaja Ibn Jarir na Ibn Is-haq na Addurarul Manthur na 
Hisham na Maadi . . . kuwa hao wametaja kuwa Masahaba na baadhi ya wanavyuoni wamesema Israa ilikuwa 
katika ndoto, ni uwongo kabisa; hawakutaja haya kabisa; wala hawakutaja pia majina ya Masahaba kadha wa 
kadha na baadhi ya wanavyuoni waliosema Miiraji ni ndoto. Uwongo kabisa. Hakuna viumbe wasiomuogopa 
Mwenyezi Mungu katika kupoteza watu kuliko hawa! Silaha mbaya kabisa wanayoitumia katika kupoteza 
Waislamu. Silaha ya kumsingizia uwongo Mwenyezi Mungu na Mtume na wanavyuoni, na kutaja vitabu na juzuu 

3. (.Na pia akawaambia) “Enyi kizazi cha wale 
tuliowapandisha (katika jahazi) pamoja na Nuhu! 
(kuweni wenye shukrani kama mzee wenu huyo). 
Hakika yeye alikuwa mja mwenye shukrani.” 

4. Na tukawafunulia Bani Israili katika (hicho) 
Kitabu (chao kuwa): “Bila shaka nyinyi mtafanya 
uharibifu katika nchi mara mbili, na kwa yakini 
mtatakabari kutakabari kukubwa.” 

5. “Basi itapofika ahadi ya (kulipwa kwa ajili 
ya uharibifu wa) kwanza wa hiyo miharibifu miwili, 
tutakuleteeni watu wetu wenye mapigano makali; 
nao wataingia mijini mwenu kila upande. Na hii 
itakuwa ni ahadi itakayotimizwa.” (Tutakuadhibuni 
tu maadamu mtafanya fisadi). 

6. “Kisha tutakurudisheni nguvu zenu juu yao 
(hao waliokushindeni), na tukuongezeeni mali na 
watoto na tutakufanyeni wenye kundi kubwa kuliko 
wao.” . 

7. “Basi mkifanya wema r mnajifanyia 
wenyewe nafsi zenu; na mkifanya ubaya, mnajifanyia 
nafsi zenu wenyewe. Na itapofika ahadi ya (malipo 
ya uharibifu wa) mwisho (tutakuleteeni watu wenye 
nguvu vile vile) ili wazidhalilishe nyuso zenu, na 
wauingie Msikiti kama walivyouingia mara ya 
kwanza. Na waharibu kuharibu kukubwa kabisa 
muda wa kukutawalieni.” 

8. (Lakini mkitengenea) huwenda Mola wenu 
akakurehemuni; na kama mtarudia (mwendo wenu 
wa kuharibu, Sisi pia) tutarudia (kukuangamizeni).” 
Na tumeifanya Jahanamu ni gereza kwa ajili ya 
makafiri. 

9. Hakika hii Qurani inaongoza katika njia 
iliyonyoka kabisa; na inawapa habari njema 
Waislamu wafanyao vitendo vizuri, ya kwamba 
watapata malipo makubwa (kabisa). 

10. Na (inatoa khabari) kwamba wale 
wasioamini Akhera tumewaandalia adhabu 

inayoumiza kabisa. 

zake na sahifa zake — na hali ya kuwa ni uwongo kabisa, hamna hurao hayo wayasemayo. Hii balaa kubwa 
iliyowashukia Waislamu isiyokuwa na mfano. Nasrum Minallahi Wafai-hun Qaryb, Inshallah. 

3. Binaadamu wote waliokuja ulimwenguni baada ya Nabii Nuhu ni kizazi cha wale watoto wa Nabii Nuhu 
waliokuwa jahazini siku ile; wakaokoka. 

5-8. Yote haya yamewjfika Mayahudi na yatazidi kuwafika maadamu hawatasilimu wakenda mwendo mzuri. 

Na huku kushinda kwao kwa myaka hii ni kwa ajili ya kusaidiwa na dola za Amerika na Ulaya. Na haya ndiyo 
aliyoyasema Mwenyezi Mungu katika aya ya 1 1 2 ya Surat Aali Imran. Wakiwaacha mkono hao basi wamekwisha 
kulala Mayahudi. 

7. Katika aya waliyoifanya ya 8 wametia ukaftri wao wa kusema kuwa Nabii Isa amesulubiwa. Na tumerejeza 
ukafiri wao huu katika marejezo ya Aya ya $4 ya Sura ya Aali Imran. 

11. Na mwanadamu huomba shari kama vile 
aombavyo kheri; kwani mwanadamu ni mwenye 
pupa (kutaka jambo). 

12. Na tumefanya usiku na mchana kuwa 
ishara mbili (za uweza wetu). Kisha tumeifuta 
(tumeiondoshea mwangaza) ishara ya usiku; na 
tukaifanya ishara ya mchana ni yenye mwangaza, ili 
mtafute fadhila itokayo kwa Mola wenu (hapo 
mchana), na mpate kujua idadi ya myaka na hisabu 
(nyingine). Na kila kitu (kinachohitajika katika dini 
na dunia) tumekieleza waziwazi (humu katika 
Qurani). 

13. Na kila mwanaadamu tumemfungia (jaza 
ya) vitendo vyake shingoni mwake; na tutamtolea 
siku ya Kiama daftari (iliyoandikwa ndani yake kila 
alilolifanya) atakayoikuta imekunjuliwa (aambiwe): 

14. “Soma daftari yako. Nafsi yako inakutosha 
leo kukuhisabu.” 

1 5 . Anayeongoka, basi anaongoka kwa maslaha 
ya nafsi yake mwenyewe, na anayepotea, basi 
anapotea kwa khasara (ya nafsi) yake mwenyewe. 
Wala hatabeba mbebaji mzigo wa mwingine. Na sisi 
si wenye kuwaadhibisha (viumbe) mpaka 
tuwapelekee Mtume (awafahamishe yaliyo ya haki. 
Basi wakiyakataa ndipo wanapoangamizwa). 

16. Na tunapotaka kuuangamiza mji (kwa kuwa 
watu wake wanafanya mabaya) tunawaamrisha (hao) 
mafisadi wake (waache ubaya); lakini wanaendelea 
na maasiya yao humo. Hapo kauli (ya kuadhibiwa) 
inathubutu juu yake (mji huo) na tunauangamiza 
maangamizo makubwa. 

17. Na karne ngapi tumeziangamiza baada ya 
Nuhu! Na Mola wako anatosha kwa dhambi za waja 
wake kuwa Mwenye kuzijua, Mwenye kuziona, (basi 
atawalipa tu). 

11. Binaadamu akifikwa na misukosuko mara hujitakia hata kufa kumtikc. Nayo sivyo hivyo. Ulimwengu 
ndiyo kama hivi tunavyouona — dhiki baada ya faraji na faraji baada ya dhiki na vivi hivi. 

Aya hii wameipindua maelezo yake. Ati wanadai kuwa mtu hajiapizi mwenyewe. Mtu anajiua mwenyewe, 
itakuwa kujiapiza? Mara ngapi watu wanaomba “Eee Mwenyezi Mungu! Nifishe, kuliko maisha haya.” 

12. Zinatajwa baadhi ya faida za kupatikana mchana na usiku. 

15. Hapa ni mahala pamofa pa kuwajibu wale wanaosema “Mwana wa haramu hana kheri. Hata aktfanya 
wema hatatiwa Pepo ya Munguj atatiwa Pepo ya Shaddad . . .” 

Ana kosa gani huyo hata yamfike haya! Wenye makosa ni hao waliomzaa kwa njia ya haramu, siye ycye Na 
dhambi za mtu mwengine — kama ilivyosemwa hapa — hachukui mtu mwengine. Basi maneno hayo wanayoyasema 
ni uwongo kabisa. Wala hakuna pepo ya Shaddad wala Adi wala nani. Pepo ni ya Mwenyezi Mungu tu. Wasiscme 
watu wasiyoyajua. Katika mahala miimobainishiwa uwongo wa maneno hayo-ya kuwa Mwanaharamu haingii 
Peponi-ni sahifa 256 ya Asnal Matalib/y Ahadytht Mukhtahfatil Marattb; na sahifa 182 na 192 za Tam-ytzatul 
Tayyib Minal Khabyth Fymaa Yaduru Alal Alstnatt Mmal Hadythi, na sahifa 101 ya Al Luuluil Marsuu na 
kwengineko. 

18. Anayetaka (starehe za dunia hii) ipitayo 
upesi (waia hana haja ya akhera), basi tutampa 
upesiupesi humo, (lakini) tunayoyataka; (tena) kwa 
yule tumtakaye; kisha tumemfanyia Jahanamu; 
ataingia humo, hali ya kuwa ni mwenye 
kudharauliwa na kufukuzwa (huku na huku). 

19. Na anayetaka akhera na akazifanyia jitihada 
amali zake, na hali ya kuwa ni Mwislamu, basi hao 
jidhada yao (hiyo) itakuwa ni yenye kushukuriwa. 

20. Wote hao (wema na wabaya) tunawapa — 
hawa na hawa — katika atia (kipawa) za Mola wako; 
na atia za Mola wako hazizuihki (kumfikia kiumbe 
chake). 

21. Tazama jinsi tulivyowafadhilisha (hapa 
duniani) baadhi yao (viumbe) kuliko wengine; na 
bila shaka akhera ni yenye vyeo vikubwa zaidi, na 
vyenye kufadhiliana zaidi (pia). 

22. Usifanye mungu mwingine pamoja na 
Mwenyezi Mungu; usije ukawa mwenye kulaumiwa 
(na) mweriye kukosa wa kukunusuru. 

23. Na Mola wako amehukumu kuwa 
msimuabudu yoyote ila Yeye tu. Na 
(ameagiza)kuwafanyia wema (mkubwa) wazazi. 
Kama mmoja wao akifikia uzee, (naye yuko) pamoja 
nawe, au wote wawili, basi usiwaambie hata Ah! 
Wala usiwakemee. Na useme nao kwa msemo wa 
hishima (kabisa). 

24. Na uwainamishie bawa la unyenyekevu kwa 
(njia ya kuwaonea) huruma (kwa kuwaona 
wamekuwa wazee). Na useme: “Mola wangu! 
Warehemu (wazee wangu) kama walivyonilea katika 
utoto.” 

25. Mola wenu anajua sana yaliyo nyoyoni 
mwenu. Kama mkiwa wema (kwa wazee wenu 
daima; lakini mara moja mbili hivi mkapotea, basi 
Mungu atakusameheni) kwani Yeye ni Mwenye 
kuwaghufiria wenye kurejea (kwake). 

26. Na umpe jamaa (yako) haki yake, na 
maskini na msafiri aliyeharibikiwa, wala usitawanye 
(mali yako) kwa ubadhirifu. 

Bali imckuja Hadithi Sahihi khasa kuwa Mtume kasema kwamba Mwanaharamu hazimkhusu kitu dhambi za 
wazee wake; kama ilivyo katika sahifa 228 ya juzuu ya 2 ya Tanzy hush Shary-attl Mar/ua Artii akhbarish 
Shaniy aiil Matodhua. 

16. Tumebainisha katika Aya ya 123 ya Suratul An-am kuwa hao wakubwa huwa maftsadi, mambo 
yakaharibika na adhabu ikashuka. 

19. Akhera huwezi kuipata mpaka uifanyie amali zake, ndipo uipate. Ukiona vinaelea vinaundwa Mtaka cha 
mvunguni huinama. 

27. Hakika watumiao kwa ubadhirifu ni ndugu 
wa mashetani (wanamfuata Shetani). Na Shetani ni 
mwenye kumkufuru Mola wake. 

28. Na kama (unajipurukusha) nao (sasa hivi 
kwa kuwa huna kitu) lakini unatafuta rehema ya 
Mola wako (riziki) unayoitumai, basi sema nao 
maneno laini (ya kuwapa waadi ya kuwa ukipata 
utawapa). 

29. Wala usifanye mkono wako (kama) 
uliofungwa shingoni mwako, wala usiukunjue ovyo 
ovyo, utakuwa ni mwenye kulaumiwa (ukifanya 
hivyo) na kuftlisika (ukiukunjua ovyo ovyo). 

30. Hakika Mola wako humkunjuiia riziki 
amtakaye na humdhikishia (amtakaye). Hakika Yeye 
kwa waja wake ni Mwenye kuwajua na kuwaona; 
(anajua yupi anayestahiki utajiri na yupi anayestahiki 
ufakiri). 

31. Wala msiwaue watoto wenu kwa kuogopa 
umasikini. Sisi ndio tunaowaruzuku wao na nyinyi 
fpia). Kwa yakini kuwaua ni khatia kubwa. 

32. Wala mskikaribie zinaa. Hakika hiyo(zinaa) ni 
uchafu (mkubwa) na ni njia mbaya (kabisa). 

33. Wala msiue nafsi ambayo Mwenyezi 
Mungu amekataza (kuiua) isipokuwa kwa haki 
(Akahukumu Hakimu kuwa mtu huyo anastahiki 
kuuawa na akatoa amri ya kuuawa). Na mwenye 

20. Ama riziki ya hapa duniani, wote wanapewa: wema na wabaya. 

Huna umkataaye Kafiri kwa Isilamu 

Hakuna umuwachaye Waturuzuku dawamu 

Ya wasial karamu Iwe kun Fayakunu. 

21. Basi tushughulike tupate hayo. 

22-39. Kaiika uwongozi mkubwa uliyoko katika Qurani unaopasa kufuata kweli kweli, kama kila uwongozi 
mwmgine uliomo humo na katika Hadithi za Mtume. Anayeiengenca ataiengenekewa tu duniani na Akhera. 

29. Kila kitu kiwe sawa sawa; Usimili upande huu wala upande ule. Iwe kama mizani. 

31 . Hapo kabla ya Uislamu walikuwa wanawazika wazima wazima watoto wao; ima kwa kuchelea kufanya ya 

aibu fwakiwa wanawake) au kwa ajili ya kushindwa au kuogopa kushindwa na khasara za kuwalisha na kuwavika. 

Sasa kuna wengine wanayoyafanya hayo ya kuwabigija roho mpaka wakafa hao Malaika wa Mungu inapokuwa 
wanawazaa kwa haramu. Basi dhambi juu ya dhambi — dhambi za kuzini na za kuwaua hao watoto. Na dhambi 
hizo wanazigawanya wote wawili — huyo mwanamke na huyo mwanamume. 

Na kuiharibu mimba kwa ajili va kuchelea aibu ya kuzaa mwanaharamu kunakuruhiana na huko kuwabigija 
roho wakishazaliwa. Mwenye kuua jaza yake ni Moto tu kama anavyosema Mwenyezi Mungu katika Aya ya 93 ya 
Suratin Sisaa. 

Na kunaingia katika kuua watoto Kutowalea kwa Vizuri. Kutowapa mafundisho ya dini yao na mafundisho ya 
Dunia. Ukitomfanyia mwanao haya ndiyo umemuua hivyo. Ni wajibu wa kila mzee kumtengenezea mwanawe 
haya na yaliyo kama haya. 

Katika Aya hii waliyoifanya kuwa ni ya 32 wamesema uwongo katika maelezo yao Makusudio ya Aya hiyo ni 
kukataza ule mwendo mbaya waliokuwa nao Waarabu wa KUUA watoto wao kwa ajili ya kuogopa aibu na niaa. 
Wanajua kuwa mpaka sasa wako watu wanaofanya haya. Miongoni mwa hao ni wale wanaozaa kwa haramu 
wakaogopa aibu. Mara ngapi wanawabigija koo, wakawaua papo hapo! 

33 Ama huku kuua kweli kweli mambo yanazidi. Ni moio iu wa milele huko Akhcra. 

kuuawa kwa kudhulumiwa, basi tumempa nguvu 
mrithi wake (juu ya muuaji huyo, akitaka ataomba 
kwa Hakimu kuwa amUuwe kama alivyomuuwa mtu 
wake na akitaka atamsamehe na akitaka atamtoza 
kitu.) Basi (huyo mrithi asifanye fujo katika kuua 
kwa ajili ya huyo mtu wake aliyeuliwa). Hakika yeye 
atasaidiwa (na sharia maadam anayo haki). 

34. Waja msiyakaribie (msiyaguse) mali ya 
yatima, isipokuwa kwa njia iliyo bora (kwa hao 
mayatima) mpaka afike baleghe yake (huyo yatima 
akabidhiwe mwenyewe). Na timizeni . ahadi. Kwa 
hakika ahadi itaulizwa (Siku ya Kiama). 

35. Na timizeni kipimo mpimapo; na pimeni 
. kwa mizani zilizo sawa. Hayo ni wema kwenu na 

bora mwishoni (kwake). 

36. Wala usifuate (ukipita ukiyasema au 
kuyafanya) usiyo na ilimu (ujuzi) nayo. Hakika 
masikio na macho na moyo; hivyo vyote vitaulizwa. 

37* Wala usitembee (usende) katika ardhi kwa 
maringo. Hakika wewe huwezi kuipasua ardhi wala 
huwezi kufikia urefu wa mUima. (Basi unajivuna 
nini). 

38. Haya yote ubaya wake ni wenye kuchukiza 
mbele ya Mola wako. 

39. Haya ni katika yale aliyokufunulia Mola 
wako katika hikima (zake). Wala usimueke pamoja 
na Mwenyezi Mungu, mungu mwengine, usije 
kutupwa katika Jahanamu hali ya kuwa mwenye 
kulaumiwa (na) mwenye kufukuzwa (huku na huku). 

40. Je! Mola wenu amekuchagulieni watoto 
wanaume, na Mwenyewe akajifanyia watoto 
wanawake katika Malaika? Kwa hakika nyinyi 
mnasema maneno makubwa (kabisa). 






34 Imeshaduiishwa sana adhabu ya anayemdhulumu yatima haki yake, bali a.siycmtazama tu kwa rehema — 
seuze anaycmdhulumu. Na kila mnyonge ndiyo vivi hivi. Lakini huyu yatima imczidi kwa vile ni mdogo na hana 
wa kumsimamia. 

Basi natutahadhari kutomtazama vatitna kwa jicho la rehema, akiiukhusu asitukhusu. 

Na tujitahidi kweii kweli kumlea kwa vizuri kama tunavyolea watoto wetu. Hili ni moja kubwa kabisa la 
kujivutia mtu mwenyewe — na watu wake — rehema ya dunia na Akhera. 

Ukilea mwana mwema Na mwana mui mlele (mlee) 

Mwema ukimpa chenga Na mui mpc chelele (chenga ndogo) 

Humjui mja kufaa Mja-kupa maji mbele 

35. Mambo yameharibika kweli kweli. Wanaopima kwa vibaba na pishi wanaghushi! Wanaopima kwa 
magunia wanaghushi! KUGHUSHI WAMEBARIZI katika ktla jambo. 

40 . Makaftri wa Kiarabu walikuwa wakiitakidi kuwa Malaika ni watoto wanawake wa Mwenyezi Mungu. 

41. Na tumekwisha kueleza (kila jambo) katika 
hii Qurani (kwa namna namna) ili wapate 
kukumbuka; lakini haiwazidishii (hao wabaya) ila 
kuichukia (tu). 

42. Sema: “Lau wangalikuwa pamoja naye 
(Mwenyezi Mungu) waungu (wengine) kama 
wasemavyo, basi wangalitafuta njia ya kufikia kwa 
Mwenyezi Mungu (kupigana naye).” 

43. Ametakasika Mwenyezi Mungu na 
ameepukana, na hayo wasemayo, kwa uepukano 
mkubwa (kabisa). 

44. Zinamtukuza zote mbingu saba na ardhi na 
vilivyomo ndani yake. Na hakuna chochote ila 
kinamsabihi (Mwenyezi Mungu) kwa sifa Zake 
njema. Lakini nyinyi hamfahamu kusabihi 
(kutukuza) kwake. Hakika Yeye Mwenyezi Mungu 
ni Mpole (na) Mwingi wa kusamehe. 

45. Na unaposoma Qurani (inakuwa kama 
kwamba) tumetia baina yako na baina ya wale 
wasioamini akhera pazia lililofunikwa (sana hata 
hiwafahamu kinachosemwa) 

46. Na (kama kwamba) tumetia vifuniko 
nyoyoni mwao wasije wakaifahamu na (kama 
tumetia) katika masikio yao uzito (uziwi). Na 
unapomtaja Mola wako katika Qurani peke yake, 
basi wao hugeuza migongo yao kwa kuchukia; 
(wanaona itamkinika vipi kuwa Mungu Mmoja). 

47. Tunajua sana sababu wanayosikilizia, 
wanapokusikiliza, na wanaponong’ona; wanaposema 
hao madhalimu (kuwaambia Waislamu kwa ajili ya 
kutaka kuwapoteza); “Ninyi hamumfuati isipokuwa 
mtu aliyerogwa.” 

48. Tazama jinsi wanavyokupigia mifano (ya 
uwongo; mara amerogwa, mara muongo, mara. . .). 
Basi wakapotea; kwa hivyo hawawezi kupata njia (ya 
kuwapelekea katika haki). 

49. Na walisema: “Je! Tutakapokuwa mifupa 
na mapande yaliyosagikasagika tutafufuliwa kuwa 
viumbe wapya? 

50. Sema: “Kuweni mawe au chuma ” 

47. Sababu yake ni kuwa wanaufuta n|ta ya kuwapoteza Waislamu na wanakuja kustkiliza ili wakazuwe. 
49*ji. Ati wanaona kuwa Mwenyezi Mungu hana uweza wa kumfufua mwanadamu. Ndiyo wanaambiwa 
“Nawawe na nguvu hata za kiumbe gani hicho chenye nguvu kuliko chochote,” na waktfa, Mwenyezi Mungu 
anawcza kuwafufua. 

51. “Au kiumbe chochote katika vile 
vinavyoonekana vigumu katika nyoyo (fikra) zenu. 
(Basi hata mkiwa hivyo mtafufuliwa.)” Hapo 
Watasema: “Ni nani atakayeturudisha (hivyo)?” 
Sema: “Ni yule aliyekuumbeni mara ya kwanza.” 
Hapo watakutikisia vichwa vyao na watasema: 
“Yatakuwa lini hayo?” Sema: “Huwenda yakawa 
karibu.” 

52. “(Yatakuwa) siku atakapokwiteni 
(Mwenyezi Mungu), na nyinyi mtaitika kwa 
kumshukuru, na mtafahamu kuwa hamkukaa 
(duniani) ila muda mdogo tu.” 

53. Na waambie waja wangu waseme (daima 
maneno) yaliyo mazuri; maana Shetani huchochea 
(ugomvi) baina yao. Hakika Shetani kwa 
mwanadamu ni adui aliye dhahiri. 

54. Mola wenu anakujueni sana. Akipenda 
atakurehemuni (maadamu mtatubia kwake), na 
akipenda atakuadhibuni (maadamu mtaendelea na 
maasiva yenu). Na hatukukutuma (hatukukuleta) 
kuwa mlinzi juu yao; (tumekuleta uwe Mtume tu). 

55. Na Mola wako anawajua sana wote 
waliomo katika mbingu na ardhi. Na kwa hakika 
tuliwafadhilisha baadhi ya Manabii kuliko wengine 
(kwa amali zao ziiizo bora zaidi kuliko za 
wenziwao); na Daudt tulimpa Zabun. 

56. Sema: “Waiteni wale mnaodai (kuwa ni 
waungu) mkamwacha Yeye (ili wakuondosheeni baa 
zinazokufikieni). Hawataweza kukuondosheeni shari 
wala kubadilisha (kuwa kheri).” 

57. Hao wanaowaomba, (wenyewe) wanatafuta 
ukaribiano na Mola wao; (hata) walio karibu sana 
miongoni mwao (na Mungu, kama Maiaika, wao 
wanafanya yaya haya) wanatumai rehema zake na 

53. Kupandana maneno ndiyo asili ya gomvi zote kubwa — zikiwa za nyumbani au za nje au za madola pia. 
Basi natutahadhari na kupandisha mancno. Mwenzako — mkeo au mumeo au mwengine yoyote yule — kikipanda 
kiungulia chake au umempanda wazimu wake, au kimemjia kidudu chake, akawa anafoka; wewe jinyamzie kimya 
hata akikutukana vipij uone kuwa "Leo ni siku yake” Na ukiona atazidi ondoka. Na siku yako naye akufanyie 
hivi. Mkenda mwendo huu shetani atarudi — ataruka — pa tupu. 

$4. Wala si ovyo ovyo kama tulivyobainisha mara nyingi — kwa kufuata alivyosema Mwenyewe Mwenyezi 
Mungu na Mtumewe. Laktni anayestahiki kurehemewa humrehemu na anayestahiki kuadhibiwa humuadhibu 
ikiwa kapindukia sana mipaka au humsamehe ikiwa hakupindukia mipaka. 

55. Ndiyo hayo hayo yanayosemwa kila wakati; kila watu wanalipwa kwa amali wanazozifanya — mema kwa 
mema na mabaya kwa mabaya. Na watu wanazidiana katika huo wema na huo ubaya. Basi kila anayezidi katika 
huo wema anakuwa bora zaidi kuliko hao aliowazidi. Basi hao Mitume wamezidiana katika kazi zao za wema. Na 
wabaya vile vile wanazidiana. 

57. Yaani hao wanaowaabtfdu — kama hao Malaika na Nabii Isa — wenyewe nafsi zao wanamuabudu 
Mwetiyezi Mungu 

wanaogopa adhabu Yake. Hakika adhabu ya Mola 
wako ni ya kuogopwa. 

$8. Na hakutakuwa mji wowote ila Sisi 
tutauhilikisha kabla ya siku ya Kiama au tutauadhibu 
adhabuh kali (kama unastahiki hayo). Haya 
yameandikwa katika Kitabu (kilichoandika kila kitu). 

59. Na hakuna kinachotuzuia kuileta miujiza 
(waitakayo) ila ni kuwa watu wa zamani 
waliikadhibisha. Na tuliwapa Wathamudi ngamia 
jike kuwa Ishara iliyo dhahiri (muujiza), lakini 
wakamkanusha. Na hatuzipeleki hizo ishara ila kwa 
ajili ya kuhadharisha. (Na hawatahadhari). 

6 0. Na (kumbuka) tulipokwambia: "Hakika 
Mola wako amekwisha wazunguka hao watu 
(wabaya; atawatia mkononi. Na kweli akawatia 
mkononi). Na hatukuifanya ndoto ile 
tuliyokuonyesha ila kuwajaribu watu (wataamini au 
hawataamini). (Na kutajwa) katika Qurani (ule) mti 
uliolaaniwa (ni mtihani pia). Na tunawahadharisha 
lakini hayawazidishii (mahadhirisho yetu) ila uasi tu 
mkubwa. 

6 1. Na (kumbusha) tulipowaambia Malaika: 

“Msujudieni Adamu.” Wakamsujudia isipokuwa 
Ibilisi. Akasema: “Je! Nimsujudie yule 

uliyemuumba kwa udongo.” 

62. Akasema (tena kumwambia Mwenyezi 
Mungu): “Unaona! Huyu- uliyempa Hishima zaidi 
kuliko mimi. Kama ukinipa muda mpaka siku ya 
Kiama, bila shaka nitakiangamiza kizazi chake 
(chote) ila wachache tu.” 

63. (Mwenyezi Mungu) akasema: “Ondoka! 
(Ondokelea mbah)! Atakayekufuata miongoni mwao, 
basi hakika Jahanamu ndiyo malipo yenu, malipo 
kamili.” 

64. “Na wavute uwawezao miongoni mwao 
kwa sauti yako, na uwakusanyie (jeshi lako la) 
wapandao farasi na waendao kwa miguu. Na 
shirikiana nao katika mali (yao) na watoto (wao), na 
waahidi (ahadi za uwongo). Lakini Shetani hawapi 
waadi ila wa udanganyifu (kwani hana lake jambo). 

60. Khabari za Miraji ni kama huo Mti uliolaamwa na kama huo mti wa Mzagumi (mti mchungu kabisa) 
utakaokuwapo Motoni na mti wa Dharii (wenye miba mingi na mikali mno). 

61. Wametia hapa ule uwongo walioutia katika ile Aya yake waliyoifanya kuwa m ya 2. 

61*70. Wamesimangwa kwa wizi wao wa fadhila na namna gani Mwenyezi Mungu alivyowafadhilisha juu ya 
viumbe vingi kabisa, na wao hawashukuru. 

64. Wapandao farasi au wendao kwa miguu, muradi wake kuwatafutia kila njia za kuwapoteza, hutaweza 
kuwapoteza ila wale watakaotaka wenyewe kupotea. Siyo wewe una Nguvu (Power) za kuwapoteza. 

65. “Hakika waja wangu huna mamlaka juu 
yao. Na Mola wako anatosha kuwa Mlinzi (wao).” 

66. Mola wenu ni yule anayekuendesheeni 
marikebu katika bahari ili mtafute fadhila (riziki) 
Zake. Bila shaka Yeye ni Mwingi wa rehemu 
kwenu. 

67. Na inapokufikieni taabu katika bahari, 
hupotea wale mnaowaita (waungu, hamuwataji) 
isipokuwa Yeye tu (Mungu wa haki). Lakini 
anapokufikisheni salama nchi kavu, mnakengeuka. 
Ama mwanaadamu ni mwingi wa kukanusha (neema 
za Mwenyezi Mungu). 

68. Je! Mumeaminisha ya kuwa (Mungu 
hatakudidimizeni upande wowote wa nchi kavu au 
hatakuleteeni tufani ya mchanga (au mawe), kisha 
msipate mlinzi (wa kukutengeni na hiyo adhabu ya 
Mwenyezi Mungu)? 

69. Au mumeaminisha ya . kuwa 
hatakurudisheni humo (baharini) mara ya pili na 
kukuleteeni upepo mkali, akakuzamisheni, kwa 
sababu mumekufuru? Kisha hamtapata mwenye 
kukuteteeni (kukupiganieni) juu Yetu kwa (adhabu) 
hii. 

70. Na hakika tumewatukuza wanaadamu na 
tumewapa vya kupanda barani na baharini, na 
tumewaruzuku vitu vizuri vizurt, na tumewatukuza 
kuliko wengi katika wale tuliowaumba, kwa utukufu 
ulio mkubwa (kabisa). 

71. (Wakumbushe) siku tutakapoweta kila watu 
pamoja na waongozi wao. Basi watakaopewa daftari 
zao kwa mikono ya kulia hao watasoma daftari zao 
(kwa furaha) wala hawatadhulumiwa kijijuzi 
kilichomo katika mpasuko wa kokwa ya tende; 
(yaani hawatadhulumiwa hata kitu kidogo). 

72. Na aliye kipofu katika hii, (dunia) basi 
at^kuwa kipofu katika Akhera, na (atakuwa) 
aliyepotea zaidi njia (huko). 

73. Na hakika walikuwa karibu kukukengeusha 
na yale tuliyofunulia (tuliyokuletea Wahyi) ili upate 
kutuzulia badala ya haya (ya haki tuliyokuteremshia); 
na hapo bila shaka wangalikufanya rafiki (yao 
mkubwa). 

73 - 77 . Walikuwa makafiri wakimtaka Mtume mara awafanyie hivi na mara awafanyie hivt, ndipo wamfuate. 
Kaiika waliyomwambia ni kama haya:- (a) Abudu waungu wetu mwaka mmoja pamoja na sisi; na tuabudu Mungu 
wako mwaka mmoja pamoja na wewe. Na hivi htvi maisha. 

(b) Tuondoshee kufurama katika sala, ndio tutakufuata (Att waondoshewe kurukuu na kusujudu). 

(c) Tuondoshee kutoa zaka na masadaka. (d) Nenda kakae Shamu, kama Mitume wengine, ndiyo tukufuate. 
Na kama haya. 

74. Na kama tusingalikuthibitisha ungalikuwa 
karibu kuwaeiekea kidogo 

75. Hapo bila shaka tungalikuonjesha adhabu 
kubwa ya maisha (ya hapa Ulimwenguni na adhabu 
kubwa ya maisha ya akhera,) kisha usingepata 
msaidizi wa kukunusuru juu yetu. 

76. Na kwa hakika walikaribia kukufukuza 
katika nchi (hii ya Madina) ili wakutoe humo. Na 
wasingalikaa baada yako ila (muda) mchache tu. 
(Tungewaagamiza). 

77. Ndiyo desturi ya wale tuliowatuma 
(tuliowapa Utume) kabla yako katika Mitume wetu. 
Wala hutapata mabadiliko katika desturi Yetu. 

78. Simamisha Sala jua linapopinduka (likenda 
magharibi) mpaka giza la usiku; na (msiache) Qurani 
ya (saia ya) alfajiri. Hakika (kusoma) Qurani katika 
(kusali Sala ya) alfajiri kunahudhuriwa (na Malaika). 

79. Na katika usiku jiondoshee usingizi 
(kidogo) kwa (kusoma) hiyo (Qurani ndani ya Sala). 
Hiyo ni (ibada) zaidi kwako. Huwenda Mola wako 
akakuinua cheo kinachosifika. 

80. Na sema (katika kuomba dua kwako): 
‘ f Mola wangu! Niingize mwingizo mwema, na nitoe 
kutoka kwema. Na unipe nguvu zinazotoka kwako 
zinazosaidia.” 

81. Na sema: “Ukweli umefika; na uwongo 
umetoweka (umekwishaondoka). Uwongo 
(mwishowe) huwa ndio wenye kutoweka 
(kuondoka).” 

82. Na tunateremsha katika Qurani (hayo 
mafundisho yake) ambayo ni ponyo (poza la nyoyo) 
na rehema kwa wanaoamini. Wala hayawazidishi 

78. Nusu nzima ya mwanzo ya mchani halazimishwi mtu kusali mpaka jua linapopinduka kwenda upande wa 
magharibi ndipo anapoambiwa Asali Sala ya Adhuhuri. Hata baada ya saa 3 hivi ndipo anapoambiwa asali Sala ya 
Laasiri. Hata baada ya saa 3 hivi ndipo anapoambiwa asali Sala ya Magharibi. Hata baada ya saa unusu hivi ndipo 
anapoambiwa asali Sala ya Isha. Kisha anaachiwa usiku kucha (halazimishwi kusali) mpaka Alfajiri; asali Sala ya 
Asubuhi (ya Alfajiri). 

Na hapana Sala bora zaidi kuhko hiyo Sala ya Alfajiri, na hapana Sala ngumu zaidi kuliko hii pia. 

79. Kusali mtu mwenyewe usiku Sala azitakazo ni Suna Kubwa, Lakini si wajibu. Na inataka Mwislamu awe 
anasali usiku nyumbani kwake japokuwa Rakaa tatu za Witr au rakaa moja pia. 

82. Hayo ni baadhi ya neema zilizopatikana kwa kuteremka Qurani. Poza lililotajwa ni poza la nyoyo. Qurani 
siyo kazi yake kuponesha Madonda wala Matumbo wala Mishipa wala Vifua Vikuu wala Vidogo wala magonjwa 
mengine. Mwenyewe Mtume akiwaamrisha Masahaba zake wende kwa madaktari wakafanye dawa; bali hata 
madaktari waliokuwa makafiri. Mtume alimuamrisha Sahaba mkubwa, Bwana Saad bin Abi Waqqas — 
wahpokwenda Makka kuhiji akazidiwa na ugonjwa. Mtume alimwambia afunge safari ya kiasi cha meli 70 ende 
Taif kumfuatia daktari wa kikaftri aliyekuwako huko — Harith bin Kalada. 

(mafundisho haya) madhalimu ila khasara tu (kwani 
hawakubali kuyafuata). 

83. Na tunapomneemesha mwanaadamu, 
hukengeuka na kujitenga upande (na amri zetu). Na 
inapomgusa shari mara hukata tamaa (akawa katika 
unyenyekevu mkubwa). 

84. Sema: “Kila mmoja anafanya (amali zake) 
kwa njia yake. Na Mola wetu anajua aliyeongoka 
katika njia (wanazofuata).” 






85. Na wanakuuliza habari ya rono. Sema-. 
“Roho ni jambo lililokhusika na Mola wangu 
(Mwenyezi Mungu). Nanyi hamkupewa katika ilimu 
(ujuzi) ila kidogo kabisa. (Nayo ni ilimu ya vitu 
visivyokhusika na roho).” 

86. Na kama tungelipenda bila shaka 

tungaliondoa yale tuliyokufunulia, kisha usingaiipata 
kwa (jambo) hili wa kukupigania juu Yetu. 

87. Ila kwa rehema itokayo kwa Mola wako 
(ndio yakakudumia haya). Hakika fadhila Yake 
(Mwenyezi Mungu) iliyo juu yako ni kubwa kabisa. 

88. Sema “Hata wakijikusanya watu (wote) na 
majinni ili kuleta mfano wa hii Qurani basi 
hawangaliweza kuleta mfano wake; hata kama 
watasaidiana (vipi) wao kwa wao.” 

89. Na bila shaka tumewaeleza watu kwa 
namna nyingi katika hii Qurani kila mfano. Lakini 
watu wengi wanakataa (kila kitu) isipokuwa 
kukanusha tu. 

90. Na walisema (makafiri wa Kiqureshi 
kumwambia Mtume): “Hatuwezi kukuamini mpaka ' " ’ <J 4 yu > ^ 

utububujishie (utupitishie) chemchemu katika ardhi 
(hii yetu ya Makka) ” 


91. “Au uwe na bustani ya mitende na 
mizabibu; kisha ububujishe (upitishe) mito katikati 
yake kwa mabubujiko makubwa ” 

92. “Au utuangushie mbingu vipande vipande 
kama uiivyodai, au utuletee Mwenyezi Mungu na 
Malaika uso kwa uso ” 




84. Haya ndiyo yalc yale ya kusema kuwa mtu amepewa nguvu (power) za kufanya mema na mabaya, kama 
lulivyobainisha katika Aya ya 35 ya Suraiun Nahl. 

88. Mtihani huu wamepewa katika Sura nyingi. Nao kabisa hawakuweza kuufanya. Wala hakuna kiumbe 
chochote kitakachoweza kuufanya. 

90-93. Katika hivyo vituko vyao walivyokuwa wakitaka kumshindia Mtume. 

93. “Au uwe na nyumba ya dhahabu, au 
upande mbihguni. Na hatutaamini kupanda kwako 
mpaka ututeremshie kitabu tukisome.’* (Mungu 
anamwambia Mtume) Sema: “Subhanallah! (Mola 
wangu 'ni Mtakatifu!). Mimi sikuwa ila ni mtu (tu, 
niliyefanywa) Mtume.” ‘Si Malaika wala si Mungu. 
(Nitafanya vipi hayo?) 

94. Na hapana lililowazuilia watu kuamini 
ulipowajia uwongofu isipokuwa walisema . “Je! 
Mwenyezi Mungu humtuma binadamu kuwa 
mjumbe (wake)?” 

95. Sema: “Kama katika ardhi wangalikuwa 
Malaika (wanaokuwako papa hapa,) ' wanakwenda 
(na kurejea), wametua (maskanini mwaoj majumbani 
mwao hapa ardhini), bila shaka tungaliwateremshia 
kutoka mbinguni Malaika kuwa Mtume wao.(Lakini 
maadamu wako binadamu, mwenzao atakuwa 
Mtume wao).” 

96. Sema: “Mwenyezi Mungu anatosha kuwa 
Shahidi baina yangu na baina yenu (kuwa mimi ni 
Mtume wake). Hakika Yeye anawajua vyema waja 
wake na anawaona.” 

97. Na ambaye Mwenyezi Mungu 
anamwongoa, basi yeye ndiye aliyeongokaj na 
anawaachia kupotea, basi wewe hutawapatia walinzi 
wasiokuwa Yeye (Mwenyezi Mungu). Na 
tutawakusanya siku ya . Kiama, hali kuwa 
wanakokotwa juu ya nyuso zao, na hali ya kuwa 
mapofu na mabubu na viziwi. Makazi yao ni 
Jahannamu. (Na) kila ukifanya kusinzia kidogo 
tutawazidishia mwako. 

98. Hayo ni' malipo yao kwa sababu 

walizikanusha hoja zetu na wakasema: “Je! 

Tutakapokuwa mifupa na mapande yaliyosagika 
tutafufuliwa kuwa viumbe wapya?” 

99. (Mwenyezi Mungu anasema): "Je! 

Hawakuona ya kwamba Mwenyezi Mungu 
aliyeziumba mbingu na ardhi ni Mwenye uweza wa 
kuumba mfano wa wao?” Na amewawekea muda 
usio na shaka (wa kuwafufua na kuwalipa). Lakini 
madhalimu wamekataa (kila kitu) isipokuwa 
kuendelea na ukafiri (wao). 

93. Wamepindua makusudi maelezo ya Aya hii, wakasema kuwahayo wameyataka makafiri waliposikia kuwa 
Mtume amekwenda Miiraji; na hali ya kuwa ni uwongo. Haya waliyataka makafiri siku za mwanzo za Uislamu 
wakati uliposhitadi ushindani. Lakini wao wamepachikia hivyo makusudi ili wakatae Miiraii na Israi, kama 
walivyofanya katika Sura nzima hii. Basi yote haya ni uwongo tu. 

93. Wanapewa jawabu ya haki barabara. Lakini wapi wanasikia! 

97 . Tumetaja haya katika Aya ya 125 ya Sutatul An-Am. 

100. Sema: “Kama mngalizimiliki khazina za 
rehema ya Mola wangu, bila shaka mngalizuia kwa 
kuogopa kuzitumia (zisije zikesha). Na 
mwanaadamu ni choyo sana.” 

101. Na kwa yakini tulimpa Musa Hoja tisa 
ziiizo wazi (za kuonyesha ukweli wa Utume wake). 
Waulize wana wa Israili alipowajia, na Firauni 
akamwambia: “Hakika mimi nakuona wewe Musa, 
umerogwa (umeharibika akili).” 

102. Akasema (Musa): “Bila shaka 

umekwishajua kuwa hakuna aliyeteremsha (Hoja) 
hizi isipokuwa Mola wa mbingu na ardhi, kuwa 
dalili; (ila unajibabaisha tu). Na hakika mimi 
nakuona, wewe Firauni, umekwishaangamia.” 

103. Basi (Firauni) akataka kuwafukuza katika 
nchi; kwa hivyo tukamzamisha yeye na waliokuwa 
pamoja naye wote 

104. Na tukawaambia baada yake wana wa 
Israili, “Kaeni katika nchi; na itakapokuja ahadi ya 
akhera, tutakuleteni (kwetu tukuhisabuni) nyote 
pamoja. 

105. Na kwa (ajili ya kuleta) haki (ulimwenguni 
ndio) tumeteremsha (Qurani), na kwa haki 
imeteremka. Na hatukukuleta Ua uwe mtoaji wa 
khabari njema na muonyaji. 

106. Na Qurani tumeigawanya sehemu mbali 
mbali (kwa kuiteremsha kidogo kidogo) ili 
uwasomee watu kwa kituo; na tumeiteremsha kidogo 
kidogo (iwe wepesi kuhifadhika). 

107. Sema: “Iaminini (hiyo Qurani) au 

msiiamini. Hakika wale waliopewa ilimu (zamani) 
kabla hii (Qurani kuteremka), wanaposomewa (hii 
Qurani), huanguka kifudifudi wanasujudu 

108. Na wanasema: “Mola wetu ni mtakatifu. 
Hakika ahadi (inayotolewa na Mwenyezi Mungu) ya 
Mola wetu imetimizwa tu.” (Alitoa ahadi kuwa 
ataleta Kitabu baada ya vitabu vya zamam, na 
amekileta). 

109. Na huanguka kifudifudi na huku wanalia 
(wakikumbuka makosa yao); na (Qurani) inazidi 
kuwaongezea unyenyekevu. 

100. Natupigane na ubakhili wa nafsi zetu kwa kutoa katika njia zote tulizofundishwa. 

107. Muradi ni kuwa Hao Manasara na Mayahudi wanaojua mambo ya dini wameiamini hii Qurani kwa 
kuona inawaflki yaliyosemwa na vitabu vya Mwenyezi Mungu vilivyotangulia. 

110. Sema: “MuQmbeni (Mwenye i Mungu) 
kwa (jina la) Allah au muombeni (kwa jina la) 
Rahman; kwa jina lolote mnalomwita (katika haya 
itafaa); kwani ana majina mazuri mazuri/* Wala 
usiiseme Sala yako kwa sauti kubwa, wala usiiseme 
kwa sauti ndogo, bali shika njia baina ya hizo 
(katikati, si kwa kelele wala si kwa kimya.). 

111. Na sema: “Sifa zote njema zinamstahikia 
Mwenyezi Mungu ambaye hakujifanyia mtoto wala 
hana mshirika (wake) katika ufalme wala hana rafiki 
(wa kumsaidia) kwasababu ya udhaifu wa kuhitaji. Na 
mtukuze kwa matukuzo makubwa (kabisa). 

i io. Mara nyingi amcsema Mwenyezi Mungu kuwa (a) Wa kuombwa ni yeye tu (b) Aombwe kwa majina 
yake. Ama kuombwa yeye kwa majina ya watu wengine kama Ahl Badr. Hii ni KARAHA. Ama kuombwa maiti 
kama dua inayoitwa Wasyla. Hayo ni HARAMU. 

Tumeyabainisha haya kwa urefu katika Aya ya 180 ya Suratul Aaraf. 

tna Aya 1 10 


SURATUL-KAHF Inu Makuru 12 

(Imeteremka Makka) 


Kwa jina la Mwenyezi Mungu Mwenye Q 

kuneemesha neema kubwa kubwa na Mwenye 
kuneemesha neema ndogo ndogo. 

1. Sifa zote njema zinamstahikia Mwenyezi A' 

Mungu ambaye amemteremshia mja Wake (Nabii * . , , 

Muhammad) Kitabu (kitukufu hiki); wala 
hakukifanyia kuwa na upogo (tenge). 

2. Kimetengenea vizuri; ili kiwaonye watu 

adhabu kali itokayo Kwake (Mwenyezi Mungu) na * 7 

kiwape khabari njema wale wanaoamini ambao 
wanafanya vitendo vizuri, ya kwamba watapata 
malipo mema. 

3. Wakae humo (katika malipo hayo) milele 

4. Na kiwaonye wale wanaosema: “Mwenyezi UUST % 

Mungu amejifanyia mtoto.” w " 




5. Wao hawana ilimu juu ya (jambo) hili wala 
baba zao (hawana ujuzi juu ya jambo hili ila 
wanajisemea tu). Ni neno kubwa hilo litokalo katika 
vinywa vyao. Hawasemi ila uwongo tu. 

6. Labda utajiangamiza nafsi yako kwa 
kusikitikia haii yao kuwa hawaziamini hadithi hizi 
(unazowapa; usijihuzunishe hivyo, kama hawataki 
kuamini basi). 










> 

Mwanzo wa Sura hii wametia tena ukafiri wao wa kumkanusha Mwenyezi Mungu kwa anayoyasema. 
Wanasema hapa kuwa kisa cha Nabii Musa alichokisimulia Mwenyezi Mungu cha kwenda Nabii Musa kuonana 
na Nabii A 1 Khidhr — na akaonana naye na yakatokea yaliyotokea — ni ndoto (njozi), kama walivyosema kuwa 
Israi ya Mtume Muhammad na Miiraji yake ni ndoto pia! Na vtle vile kisa cha kulala Ahlil Kahf muda wa miaka 
300 na kitu, kisha wakafufuliwa. Wanasema kuwa muradi wake Waislamu watatawala; kisha na Wakristo nao, 
watatawala. Wakasema haya katika Aya walizozifanya za 19 mpaka 23. Wao hamu yao ni kumpinga Mwenyezi 
Mungu tu na dini yake ya haki. Mungu hatasimama nao. Na hayo waliyoyajaza humo mwanzo wa Sura hii na 
katika maelezo yake yote, ni farumu tu za uwongo na upotezaji. Na zote wanasema zimekhusu utawala wa 
Kiislahtu na utawala wa Wakristo. Nao ni uwongo mnipu. Wanapoteza makusudi. 

I. Tumebainisha mara nyingi kuwa Qurani haina kwenda upogo (kwenda upande) hata chembe kabisa. 
Hapana lolote lililosemea na Qurani likaonekana — kwa hoja na dalili — kuwa hili si barabara. Tangu ilipoanza 
kuteremka mpaka leo. Kama analo mtu naatuletee au ampelekee yoyote amtakaye katika wanavyuoni. 

5. Hao wanaosema waungu watatu au wawili au zaidi hawana hoja yoja yoyote, la ya kiakili wala ya kidini. 
Wanajisemea mafamba tu, wanawafuata makafiri wa nyuma waliotangulia huko; kama aiivyobainisha haya 
Mwenyezi Mungu katika Aya ya 30 ya SuratutuTavtba. 

6 . Mtume alikuwa na hamu kubwa kabisa isiyokuwa na mfano katika kutaka watu waongoke hata akijitia 
katika mashaka makubwa ya kumpelekea kuhiliki, kama tulivyobainisha katika Aya ya 128 ya Suratut Tawba. 

7. Kwa hakika tumevifanya vilivyoko juu ya 
ardhi viwe pambo lake, ili tuwatazame ni nani katika 
wao (viumbe) wenye vitendo vizuri zaidi. 

8. Na hakika sisi ndio tunaofanya hivyo 
vilivyoko juu yake kuwa (baada yake) ardhi kame 
(kavu isiyokuwa na chochote). 

9. Je! Unaflkiri ya kwamba (wale) watu wa 
Pangoni na (wenye habari) zile zilizoandikwa 
(vitabuni) walikuwa ajabu katika ajabu zetu? 

10. Vijana hao walipokimbilia katika pango na 
wakasema: “Mola wetuj tupe rehema zinazotoka 
kwako na tutengenezee uwongofu katika (kila) 
jambo letu.” 

11. Tukaziba masikio yao (wakalala hawasikii 
habari yoyote) katika pango hiyo kwa idadi ya 
myaka mingi 

12. Kisha tukawafufua ili tujulishe ni lipi katika 
makundi mawili lililohisabu sawasawa muda 
waliokaa (hawa vijana wa pangoni). 

* 3 < Sisi tunakusimulia habari zao kwa kweli. 
Hakika wao walikuwa ni vijana waliomuamini Mola 
wao. Nasi tukawazidisha uwongofu. 

14. Na tukazitia nguvu nyoyo zao 
waliposimama (mbele ya mfalme wao kafiri na 
mbele ya watu wote) wakasema: “Mola wetu ni 
Mola wa mbingu na ardhi. Hatutamuabudu kabisa 
mungu mwingine badala yake. (Hapo) bila shaka 
tutakuwa tumesema uovu uliyopindukia kiasi.” 

15. "Hawa watu wetu wamefanya waungu 
(wengine) badala yake. Kwa nini hawaleti juu yao 
dalili iliyo dhahiri (ya kuonyesha kuwa wao ni 
waungu)? Basi ni nani dhalimu mkubwa kuliko yule 
amzuhaye Mwenyezi Mungu uwongo?” 

16. (Na wakaambiana hivi) “Na mlipokuwa 
mumejitenga nao na ! vile wanavyoviabudu badala ya 
Mwenyezi Mungu, basi kimbilieni pangonij 
atakufungulieni Moia wenu (huko) rehema zake na 
kukufanyieni wepesi katika mambo yenu (yote).” 

9. Hapa inatajwa habari ya hao vijana wanaojulikana kwa jina la As’habul Kahf (Vijana wa Pangoni). Hao ni 
vijana walioamini dini ya haki katika nchi fulani na hali ya kuwa Mfalme na watu wote wa nchi hiyo hawaiamini 
dini hiyo ya haki. Wakataka kuwadhuru. Basi wakenda wakajiftcha Pangoni pgmoja na mbwa wao. Humo 
ukawachukua usingizi muda wa m^aka 300 na zaidi. 

Baada ya hiyo myaka 300 ndipo walipozindukana; wenyewe wanadhaiii wamelala siku moja hivi au chini kuliko 
siku moja, kumbe wamelala myaka 300. Mambo ya nchi ile yote yaligeuka na ikawa wote wanaifuata ile dini 
waliotangulia kufuata wao. Tumebainisha katika Aya ya 83 ya Surat Yunus kuwa vijana ndio wanaokuwa wepeu 
kufuata haki inapokuja. 

17. (Na ikawa hivi:-) Unaliona jua 
linapochomoza (linapopanda) linapita mbali na 
pango yao kwa upande wa kulia. Na linapokuwa 
linakuchwa linawakata upande wa kushoto (bila 
kuwakabili sawa sawa). Nao wamo katika uwazi 
ndani yake humo. Hizo ni katika ishara za (uweza 
wa) Mwenyezi Mungu. Ambaye Mwenyezi Mungu 
anamuongoza basi yeye ndiye aliyeongoka; na 
anayemwachia kupotea, basi hutampatia mlinzi 
mwongozi. 

18. Na unawadhani wamacho na hali wamelala. 
Na tunawageuza upande wa kulia na upande wa 
kushoto, (wanapogaragara usingizini). Na mbwa wao 
kanyosha mikono yake kizingttini. Kama ungewaona 
hakika ungegeuka upesi kuwakimbia, na hakika 
ungejazwa khofu juu yao. 

19. Basi namna hivi (katika hali hii) tuliwafufua 
(tuliwainua) ili waulizane baina yao. Akasema 
msemaji katika wao: “Mumekaa muda gani?” 
Wakasema-. “Tumekaa siku moja au sehemu ya 
siku.” (Wengine) wakasema: "Mola wenu anajuwa 
zaidi muda mliokaa. Basi mtumeni mmoja wenu 
pamoja na fedha yenu hii mjini na akatazame 
chakula chake kipi ni tahara zaidi akuleteeni katika 
chakula hicho. Naafanye mambo haya kwa busara 
wala asikutajeni kabisa kwa yoyote.” 

20. “Kwani wao wakikujueni mlipo 

watakupigeni mawe au watakurudisheni katika dini 
yao; na hapo hamtafatilu abadan.” (Wao wakidhani 
watu wa nchi hiyo bado makafiri). 

21. (Lakini walitambulikana ilipoonekana sarfa 

ya zamani kabisa) na namna hivi tuliwatambulisha 
(kwa watu) ili wapate kujua ya kwamba ahadi ya 
Mwenyezi Mungu (ya kufufuliwa viumbe) ni kweli, 
na ya kwamba Kiama hakina shaka. (Na 

kumbukeni) walipozozana baina yao juu ya jambo 
lao (hawa waliokutanika hapa pangoni) wakasema 
wengine “Jengeni jengo juu yao (wasipate kupita 
watu kuja kuwachungulia). Mola wao anawajua 
vyema. (Basi inatosha)” Wakasema wale waloshinda 
katika shauri lao; “Bila shaka sisi tutajenga msikiti 
juu yao.” (Yaani katika pango yao). 

1 8,22. Kwa ajili ya kukimbia kwao muujiza wa Mwenyezi Mungu wa kufufua waliokufa na kuwafiaha tena, 
wamcgeuza kabisa maeiezo ya Aya hizi. Wametia yale yale mapotezo yao. Wakasema kuwa muradi wa hayo ni 
kuwa Waislamu wataregea, na Wakristo watatawala dunia. Haya! Wenyewe siku ya Kiama watajionea. 

21. Iliweza kutambulikana kuwa ahadi ya Mwenyezi Mungu ya kufufua viumbe ni kweli kwa kuonekann 
kufufuka hao watu waliolala zaidi kuliko miaka 300. 

22. (Wengine) wanasema: “Walikuwa watu 
watatu wa nne wao ni mbwa wao.” Na (wengine) 
wanasema, “Walikuwa watano, wa sita wao ni 
mbwa wao.” (Wanasema) kwa kuvurumiza (tu) kwa 
wasioyajuwa. Na (wengine) wanasema, “Walikuwa 
saba, na wa nane wao ni mbwa wao.” Sema: “Mola 
wangu ndiye ajuaye sawasawa hisabu yao.” Hakuna 
anayewajua (hakika yao) isipokuwa wachache tu. 
Basi usibishane (usishindane) juu yao ila kwa 
mabishano ya juu juu tu hivi (kwani hapana faida juu 
ya mabishano ya kuwa walikuwa wangapi). Wala 
usiulize khabari zao kwa yoyote yule. (Mwenyezi 
Mungu ameshakutajia. Basi hivi alivyokutajia ndio 
ndivyo). 

23. Wala usiseme kamwe kwa lolote lile kuwa: 
“Nitalifanya kesho.” 

24. Isipokuwa (uongeze) “Inshallah (Mwenyezi 
Mungu akipenda).” Na umkumbuke Mola wako 
unaposahau na sema “Asaa Mola wangu ataniongoza 
njia iliyo karibu zaidi na uwongofu kuiiko hii 
(niliyopita).” 

25. Na walikaa katika pango yao myaka mia 
tatu, na wakazidisha (myaka) tisa. 





Baada ya kwisha kujuwana na watu na kujulikana wao, walikufa tena. Sasa walikufa khasa sio kulala tu 

Basi ikapitishwa shauri la kujengewa msikiti katika Pango yao hiyo. 

Imesemwa “Waiioshinda katika shauri lao’, ndio waliosema wajengcwe msikiti. Haya ni kuonyesha kuwa haifai 
(a) Makaburi kuyajengea misikiti — kuzikwa mtu kisha ukajengwa msikiti, ikawa hilo kaburi liko ndani ya msikiti. 
Au ndani ya msikiti likachimbwa kaburi akazikwa maiti; Yote mawili haya haramu kubwa kabisa. 

Wenye kufanya hivi Mwenyezi Mungu amewalaani kama ilivyobaimshwa katika Hadithi za Mtume 
zinazokubaliwa. 

Na watu wanayafanya haya "juu ya kuambiwa kuwa wenye kufanya hayo Mwenyezi Mungu anawalaant, kama 
ilivyo katika Hadithi. Lakini hawasikii. 

Na vile vile wanakatazwa kumzika maiti hata nje ya misikiti, khasa yakiwa kibla makaburi hayo. Na kila siku 
watu wanayafanya, khasa akifa mtu mkubwa wastani. Ama mkubwa kabisa wanamtia ndani ya msikiti. Nawafanye 
tu, na taana zitawashukia maisha yao hata baada ya kufa kwao. 

Na akisema mtu kaburi la Mtume limo ndani va Msikiti, ataambiwa “Limefanywa liwe ndani ya Msikiti zama 
za wafalme wajeuri wa Bani Umayya zama za A 1 Walyd bin Abdil Malik bin Marwan”. Wakapinga baadhi ya 
watoto wa Masahaba sana sana. Nawakaadhibiwa kwa kupinga huko, hata wengine wakafa katika hizo adhabu, 
kama Bwana Khabbab bin Abdulla bin Zubeyr. 

Na viie vile wanalaaniwa wanaoyawashia taa hayo makaburi, kwa shahada ya Hadithi za Mtume zinazokubaliwa. 
Na kila wakiambiwa hawasikii. Khiari yao. Bali viie vile haramu (a) kuyajengea japokuwa kuyazungushia vikuta 
vidogo; seuze kuyajengea Makuba. 

Wala asiseme mtu kuwa “Mbona kaburi la Mtume limejengewa Qubbaiul KhaJhraa'" Akiscma htvyo 
ataonyesha ujinga wake kuwa hajui kuwa kuba hilo limejengwa katika karne ya Saba na mfalmc micuri katika 
kizazi cha Salahud Din A 1 Ayyuby. Na wanavyuoni wa haki wakapiga kelele sana kukataza; lakini wajeuri hao 
hawakuwasikiliza. 

23. Kwani huwezi kujua kuwa utaweza kulifanya au hutaweza. Unaweza wapi kujua yaukayoiokeya kesho? 

25. Wcngine wanasema kuwa maana ya Aya hii ni kuwa kwa hisabu ya myaka ya jua wamelala miaka mia 
tatu na kwa hisabu ya mwendo wa mwezi myaka mia tatu na tisa. 

26. Sema: “Mwenyezi Mungu anajuwa 

barabara muda waliokaa.’* Ni zake (peke yake 
Mwenyezi Mungu) siri za mbingu na ardhi. Kuona 
kulioje kwa Mwenyezi Mungu na kusikia kwakej 
Nao hawana mlinzi badala yake (Mwenyezi Mungu) 
wala yeye hamshirikishi yoyote katika hukumu Zake. 

27. Na usome uiiyoletewa Wahyi 

(yaliyofunuliwa kwako) katika kitabu cha Moia 

wako. Hakuna awezaye kubadilisha maneno yake. 
Nawe hutapata makimbilio ya kumkimbia yeye 

(Mwenyezi Mungu) asikupate. 

28. Na ujiweke pamoja na wale wanaomuabudu 
Mola wao asubuhi na jioni, hali ya kuwa wanataka 
radhi yake. Wala macho yako yasiwaruke (hawa 
ukawatafuta wengine), kwa kutaka pambo ia maisha 
ya dunia. Wala usiwatii wale ambao tumezighafilisha 
nyoyo zao wakafuata matamanio yao, na mambo yao 
yakawa yamepita mipaka (yaani makafiri). 

29. Na sema: “Huu ni ukweli uliotoka kwa 
Mola wenu, basi anayetaka naamini na anayetaka 
naakufuru.” Hakika tumewaandalia (tumewawekea 
tayari) madhalimu moto ambao kuta zake 
zitawazunguka. Na wakiomba msaada (kwa kiu 
kubwa iliyowashika), watasaidiwa kwa (kupewa) maji 
kama ya shaba iliyoyayushwa itayoziunguza nyuso 
(zao). Kinywaji kibaya kilioje hicho. Na mahala 
pabaya palioje. 

30. Hakika wale walioamini na kufanya vitendo 
vizuri (tutawalipa kwa mema yao hayo). Hakika sisi 
hatupotezi ujira wa wale wanaofanya vitendo vizuri. 

31. Hao watapata mabustani ya milele, 
yanayopita mito (ya maji) mbele yake. Humo 
watapambwa kwa mavazi ya mikononi ya dhahabu 
na watavaa nguo za kijani za hariri laini na za hariri 
nzitoj wanaengemea humo jiiu ya vitanda 
vilivyopambwa (makochi). Ni malipo mazuri yaliyoje 
hayo! Na mahali bora palioje hapo (pa kupumzikia). 

26. Katika Aya waliyoifanya ya 28 wametia ukafiri wao tena wa kusema kuwa Nabii !sa amesulubiwa. Na 
tumejibu ukafiri huu katika Aya ya 54 ya Surat Aali Imran. 

27,29. Wamekoroga kusudi makusudio ya Aya hizi walizozifanya ni za 28 na 29. Wanaona — kama kila 
mtu anavyoona — kuwa kwa Aya hizi Mtume anaamrishwa awasemeze wabaya walio katika zama zake; wao 
wanasema watu hawa watakuwa katika zama za Imamu Mahdi. Na yote haya ni kwa ajili ya kutaka 
kumpachikiza huyo mtu wao. Wanampachikiza kila mahala patukufu — ingawa hapachikiziki. Mara 
wanamdaia (a) Unabii Isa (A 1 Masihul Mauud); mara (b) Utume tu. Sasa (c) Uimam Mahd (Huyu Muhudi). Na 
yote hayo ni uwongo na ni ukafiri: (i) Kujigamba nao mtu na (ii) kumgambia. Wanapindua dhahiri ya Qurani hivi 
kimachomacho bila ya kujali wala kubali. 

28. Wakubwa wa Kikureshi waliokuwa makafiri walimwambia Mtume ‘Ukitaka tukufuate basi wafukuze hao 
maskini waliokufuata. 

32. Na wapigie mfano wa watu wawili: mmoja 
wao tulimfanyia (tulimpa) mabustani mawili ya 
mizabibu, na tukaizungushia mitende, na pia katikati 
yake tukatia miti ya nafaka (nyingine). 

33. Haya mabustani mawili yote yalijaa 
matunda yake wala hayakupunguza chochote (katika 
uzazi wake); na ndani yake tukapitisha mito 

34. Na akawa na mali mengine (pia). Basi 
akamwambia mwenzake na hali ya kuwa akibishana 
naye, “Mimi nina mali nyingi kuliko wewe na (nina) 
nguvu zaidi kwa ajili ya wafuasi (nilio nao).” 

35. Na akaingia katika bustani yake na hali ya 
kuwa anajidhuiumu nafsi yake (kwa maasia) 
akasema: “Sidhani abadan kuwa (bustani) hili 
litaharibika ” 

36. “Wala sidhani kuwa Kiama kitatokea. Na 
kama (kitatokea hicho Kiama) nikarudishwa kwa 
Mola wangu, bila shaka nitakuta kikao chema kuliko 
hiki (alichonipa ulimwenguni. Siku njema huonekana 
asubuhi. Kama nilivyopata huku, na huko mtapata) 

37. Mwenzake akamwambia na hali ya kuwa 
anamjibu: “Je! Unamkufuru (na unakanusha neema 
za) yule aliyekuumba kwa udongo, tena kwa tone la 
manii, kisha akakufanya mtu kamili?” 

38. “Lakini (mimi namuamini) yeye Mwenyezi 
Mungu (tu kuwa) ndiye Mola wangu, wala 
simshirikishi Mola wangu na yoyote.” 

39. “Na lau ulipoingia katika bustani yako (hii) 
ulisema “Hivi nilivyonavyo amenitakia Mwenyezi 
Mungu. Nguvu hazipatikani tla kwa (kupewa na) 
Mwenyezi Mungu. (Ungesema hivi ingekuwa bora). 
Kama unaniona mimi nina mali kidogo na watoto 
wachache kuliko wewe.” 

40. “Basi hwenda Mola wangu akanipa kilichc 
bora kuliko bustani yako na kuipelekea (hiyo bustani 
yako) mapigo ya radi kutoka mbinguni na ikawa 
ardhi tupu inayotelezesha (isiyokuwa na mmea) ” 


©'St /j 

© tjii C't 

©&'l 'iSCCJZ,! 

’ljit 

tiS3 06 
It&t 

© toii u„k %% 


asi&t &u\<<S,l3\&j 




’JJ 


V/PM <sl 4=> ’ 


41. “Au maji yake yakawa yenye kuzama hata 
usiweze kuyapata.” 

42. Basi matunda (mali) yake yakabambwa 
(yakaangamizwa) na akawa anapinduapindua viganja 




32, 44. Katika Aya hizi waUzozifanya za 33-45 Mwenyezi Mungu anasimulia habati za watu wawili waliopita, 
wao wanasema kuwa ni habari ya mambo yatakayokuja baina ya Uislamu na Ukristo 

vyake (anasikitika) kwa ajili ya alichokigharimia (yale 
mabustani). Ikawa miti yake imeanguka juu ya chanja 
zake, na akawa anasema: “Laiti nisingalimshirikisha 
Mola wangu na yoyote!” 






43. Wala hakuwa na watu wa kumsaidia baada 
ya (kumkosa) Mwenyezi Mungu, wala mwenyewe 
kujisaidia. 

44. Huko (akhera) ufalme ni wa Mwenyezi 
Mungu tu aliyoko daima. Yeye ndiye bora kwa 
malipo na (ndiye) bora wa (kuleta) matokeo mazuri. 

45. Na wapigie mfano wa maisha ya dunia: 
(Maisha ya dunia) ni kama maji tunayoyateremsha 
kutoka mawinguni; kisha huchanganyika nayo (maji 
hayo) mimea ya ardhi (ikastawi); kisha (baadaye) 
ikawa (mimea hiyo) majani makavu 
yaliyokatikakatika ambayo upepo huyarusha huku na 
huko. Na Mwenyezi Mungu Ana uweza juu ya kila 
kitu. 

46. Mali na watoto ni pambo la maisha ya 
dunia. Na vitendo vizuri vibakiavyo ndivyo bora 
mbele ya Mola wako kwa malipo na tumaini bora 
(kuliko hayo mali na watoto). 

47. Na (wakumbushe) siku tutakayoiendesha 
milima (angani inaruka kama sufi), na utaiona ardhi 
iwazi (imenyoka moja kwa moja, haikuzibwa kwa 
milima wala miti wala vinginevyo). Nasi (siku hiyo) 
tutawafufua (viumbe wote) wala hatutamuacha hata 
mmoja katika wao. 

48. Na watahudhurishwa mbele ya Mola wako 
safu safu (na wataambiwa): “Bila shaka mumetujia 
kama tulivyokuumbeni mara ya kwanza. Bali 
(Lakini) mlidhani ya kuwa hatukukuwekeeni miadi 
(hii). 

49. Na madaftari yatawekwa (mbele yao). 
Utawaona wabaya wanavyoogopa kwa sababu ya 
yale yaliyomo (madaftarini); na watasema: “Ole 
wetu! Eee kuangamia kwetu leo)! Namna gani 
madaftari haya!Haliachi dogo wala kubwa ila 
yamelidhibiti (yameliandika)!” Na watakuta yote 
yale waliyoyafanya yamehudhuria hapo; na Mola 
wako hamdhulumu yoyote. 

50. Na (kumbukeni) tulipowaambia Malaika, 
msujudieni Adamu. Basi wakamsujudia isipokuwa 
Ibilisi; ycye alikuwa miongoni mwa majini, na 
akavunja amri ya Mola wake. Je! mnamfanya yeye 

44-- Ya kumfaa mtu huko m yale ya kumfurahisha Mwenyezi Mungu. 

na kizazi chake kuwa marafiki (zenu) badala yangu, 
hali wao ni maadui zenu? Ni mbaya kabisa kwa 
madhalimu badala (hii). 

51. Sikuwashuhudisha kuumbwa kwa mbingu 
na ardhi wala kuumbwa kwa nafsi zao; wala 
sikuwafanya wapotezao kuwa wasaidizi (wangu). 

52. Na (kumbukeni) siku atakayosema 
(Mwenyezi Mungu) “Waiteni washirika wangu 
ambao mlidai (kuwa washirika wangu.)” Basi 
watawaita, lakini hawatawaitikia; na tutatia kizuwizi 
baina yao, (hawawezi kukutana). 

53. Na wabaya watauona Moto (wakati huo) na 
watajua ya kwamba wao lazima wataingia humo; 
wala hawatapata pa kuuepuka. 

54. Na bila shaka tumewaelezea watu namna 
kwa namna katika hii Qurani kila mfano. Lakini 
mwanadamu amekizidi kila kitu kwa ubishi. 

55. Na hakikuwazuia watu hawa kuamini 
ulipowajia uwongofu na kuomba maghufira kwa 
Mola wao isipokuwa (wanangoja) iwajie hali ya (wale 
watu) wa kwanza au adhabu jahara hivi. 

56. Na hatuwaleti Mitume ila wawe watoaji wa 
khabari njema na waonyaji. Na wale waliokufuru 
wanajadiii (wanashindana) kwa mambo yasiyokuwa 
na haki ili kwa mambo hayo waibatilishe haki. Na 
wanazifanya Aya zangu na yale waliyoonywa kuwa ni 
mzaha. 

5 7. Na ni nani dhalimu mkubwa kuliko yule 
anayekumbushwa Aya za Mola wake akawa 
anazipuza, na akayasahau (mabaya) yaiiyotangulizwa 
(yaliyofanywa) na mikono yake? (Kama kwamba) 
sisi tumetia nyoyoni mwao vifuniko ili wasiifahamu, 
na kama kwamba katika masikio yao (tumetia) uzito 
(uziwi). Na ukiwaita katika uwongofu hawakubali 
abadan kuongoka. 

58. Na Mola wako ndiye Mwingi wa msamaha, 
Mwenye rehema (pia). Kama angewatesa kwa 

50. Aya hii inaonyesha kuwa Ibilisi alikuwa katika Majini, si katika Malaika kama wanavyusema wanavyuoni 
wengine. 

53. Wanaona katika Aya hii walioifanya kuwa ni ya 54. Wanaiona inavyotaja mambo yatakayokuwa akhera. 
Wao wanasema ni vita vya Ulaya na Amerika. Mnawaona wapotezi hawa waovu, wanaupindua mancno ya 
Mwenyezi Mungu chini juu bila ya kumbali Mwenyewe Mwenyezi Mungu wanayembadilishia maneno yakc. 
38. Mwenyezi Mungu anawapa muda mrefu kabla ya kuwaadhibu iU wapate kutanabahi warejec. 

sababu ya yalc waliyoyachuraa, bila shaka angewapa 
adhabu upesi upesi (papa hapa); lakini wanayo miadi 
ambayo hawatapata makimbilio yoyote ya 
kuepukana nayo. 

59. Na miji hiyo tuliwaangamiza (wakazi wake) 
walipodhulumu (nafsi zao kwa mabaya) na 
tukawawekea miadi ya maangamizo yao (hayo). 

60. Na (kumbukeni) Musa aiipomwambia 
kijana chake: “Nitaendelea tu kwenda mpaka nifike 
katika maungano ya bahari mbili, au niendelee karne 
na karne (mpaka nikutane na huyo ninayetaka 
kukatana naye). 

61. Basi walipofika wote wawili (mahaii) 
zinapoungana (hizo bahari mbiii) walimsahau samaki 
wao, naye akashika njia yake kwenda baharini, hali 
ya kuwa inafanya alama. (Nabii Musa alisahau 
kumuuiiza khabari ya samaki huyo, na yule kijana 
aiisahau kurasimulia Nabii Musa habari ya samaki 
huyo). 

62. Na walipofika mbele (Musa) alimwambia 
kijana chake “Tupe chakula chetu cha asubuhi; 
maana tumepata uchofu (mkubwa) katika safari yetu 
hii (ya sasa). 


60. Inatajwa safari ya Nabii Musa kwenda kukutana na Mtume mwenziwe — Nabii A 1 Khidhri — ila huyu 
alipewa wahyi wa kuhukumu ya Batini. 

60-82. Aya hizi zilizokhusu habari ya safari ndefu ya Nabii Musa kwenda kuonana na Nabii Al Khidhri, 
wanaisema ni njozi (ndoto), kama walivyosema mwanzo wa Sura hii, na kama walivyokifanya kisa cha Israi ya 
Mtume na Miiraj yake kuwa ni ndoto vile vile — si hakika. Eee ukafiri wao! Hamu yao kubwa kumsuta 
Mwenyezi Mungu kwa anayoiwambia, wakamuona muongo, hajui hakika ya mambo! Basi kila maelezo 
(mapotezo) marefu marefu haya waliyoyatia chini ya Aya hizi ni uwongo kabisa; uwongo wa kweli kweli, hapana 
ruhusa kusadiki. Na kila wakitia uwongo wao huo wa kupoteza Waislamu kusudi, hutia — katika Bracket — Ta- 
tiir-ul-Anam. Kuwadhanisha watu kuwa wameyachukuwa maneno hayo katika kitabu madhubuti katika vitabu 
vya Tafsiri ya Qurani au Hadithi za Mtume — kumbe kitabu cha kufasiri ndoto kinachosema kama hivi:- kuwa 
ukiona msiba ndio ni furaha, ukiona mauti ndiyo uzazi. . .! Unawaona na njia zao za kishetani za kupoteza watu! 
Wanawadhanisha watu vingine; kumbe vingine. Nani — asiyesoma sana — atakayetambua kuwa kitabu hicho ni 
cha kufasiri ndoto? Ataona ni kitabu cha tafsiri ya Qurani au Hadithi Fiqh au Lugha au . . . Tuwatahadhari na 
dini yetu ya haki. 

62. Kijana wake huyo alikuwa anafuatana naye kila mahala na alomtii kabisa. Hata mwisho wake — baada ya 
kufa Nabii Musa na Nabii Haruni — Mwenyezi Mungu akamfanya yeye kuwa Muongozi wa Mayahudi — 
Mtume wao. Na jina lake lilikuwa Yuushaa. 

N.B. Hapa kinatajwa kisa cha Nabii Musa na Nabii A 1 Khidhri. Mitume hawa walikuwa wakati mmoja lakini 
mahala mbali mbali kaoisa. Na Nabii Musa alikuwa bora zaidi kuliko huyu Nabii A 1 Khidhri kwa ilimu na kwa 
kila kitu. Lakini hwenda kikapatikana kwa ahye mdogo ambacho hanacho mkubwa. Na yamefanywa haya na 
Mwenyezi Mungu ili wasitakabari hao walio wakubwa. Wajijue kuwa hata wakiwa wakubwa vipi lakini upungufu 
wanao tu. Al Kamaalu Lillahi. Ukamilifu ni Wake Mwenyewe tu Mwenyezi Mungu. 

Basi inasemekana ya kuwa siku moja Nabii Musa alipokuwa anawakhutubia watu akatoa ilimu kubwa, 
aliondoka mtu akamuuliza ‘Unafikiri yuko mtu mwenye ihmu zaidi kuliko wewe’? Akasema ‘Hakuna’. Basi 
Mwenyezi Mungu hakufurahi na msemo huu ikamwambia, “Ingawa wewe una ilimu kubwa kabisa lakini yuko 
mja wangu mmoja, jina lake A 1 Khidhri, nimempa kujua baadhi ya mambo ya Batini (ya Ndani yasiyofahamika na 
watu); na wewe nimekupa ilimu ya mambo ya Dhahiri tu. Basi nenda ukakutane naye uone namna anavyotambua 
mambo ya Batini.” 

Basi akafunga safari pamoja na huyo mfuasi wake wakenda huko aliko Nabii A 1 Khidhri. 

63. Akasema: “Unaona! Pale tulipopumzika 
katika mlima basi hapo nimesahau (kukupa habari 
ya) yule samaki. Na hakuna aliyenisahaulisha 
isipokuwa Shetani, nisikumbuke. Naye akashika njia 
yake baharini kwa namna ya ajabu.” 




64. (Musa) akasema: tc Hapo ndipo tulipokuwa 
tunapataka. ,> Basi wakarudi nyuma kwa kufuata njia 
yao (ile ile) 

65. Basi wakamkuta mja katika waja wetu (Sisi 
Mwenyezi Mungu) tuliyempa rehema kutoka kwetu 
na tuliyemualimisha ilimu (nyingi) zinazotoka kwetu. 




Nahaijulikani kwahakika ni mahala gani khasa katika hii dunia yetu.Wengine wanasema katika miii ya pwani ya 
Persian Gulf au Red Sea au Mediterranean Sea ambapo bahari hizi zinakutana hapo na hizo bahari zinazopakana 
nazo. 

63. Alama aliyopewa Nabii Musa ya kumfahamisha kuwa mahala hapo ndipo atakapokutana na huyo A 1 « 
Khidri ni kuwa samaki wake aliyekwisha kupikwa atafufuka atoke kikapuni endezake baharini. 

Basi walipofika mahala fulani karibu na bahari wakatua hapo kupumzika, Nabii Musa aiilaia kidogo, na yule 
mtoto alikuwa yumacho. Mara akamuona yule samaki aliyekwisha kupikwa anatoka kikapuni anafuata njia katika 
ufuko wa pwani na huku inafanya alama hiyo njia anayopita, mpaka akaingia baharini. 

Akasema moyoni mwake kuwa akiamka Nabii Musa nitampa habari ya ajabu, lakini alisahau. Alipoamka Nabii 
Musa, hao wakaondoka wanazidi kwenda mbele. Hata baada ya kuftka mbali; ukawa wakati wa kula. Nabii Musa 
akataka chakula, hapo ndipo yule mtoto alipokumbuka akamjuvya Nabii Musa habari ile. 

Basi Nabii Musa akamwambia warejee huko ulipotokea muujiza huo kwani hapo ndipo watakapomkuta huyo 
wanayemtafuta. 

Basi wakarejea kwa njia ile ile; na walipofika hapo wakamkuta huyo Nabii Ai Khidri; yakatokea hayo 
tuliyosimulia. 

Lakini tafsiri ya vitendo hivyo aiivyovifanya Nabii Al Khidri vitasimuliwa katika juzuu ya 16 mayofuatia juzuu 
hii. Hapa utaona mshangazo lakini ukishakuona tafsiri yake utakutoka mshangao huu. 

65. Katika aya waliyoifanya ya 66 wamezidi kupoteza wakasema:- “Mtumishi wa Mungu ambaye Nabii 
Musa alimfungia safari hii ya kumtafuta si mwingine ghairi ya Mtume Muhammad . . . ndiye abd anayetajwa 
katika kisa hiki.” Wanajua — kwa Hadithi za Mtume sahihi zilizomo katika A 1 Bukhary na kwingineko — kuwa 
Mtume aliyekusudiwa hapa ni Nabii A 1 Khidri. Wanajua kwa yakini lakini wanataka kupoteza tu. Wanasema 
kuwa tamko la Abd ndilo lililowadhihisha hapa kuwa amekusudiwa Nabii Muhammad. Wakataja Aya za Qurani 
zilizotaja Abd, ikawa makusudio yake ni Nabii Muhammad. Na nyingine katika hizo si makusudio yake Nabii 
Muhammad — kama ya 39: 36; lakini basi tu wamepachika. Na wanajua yakini kuwa Mwenyezi Mungu 
amewatumilia Mitume wengine pia tamko la Abd na Ibad, kama Abdahuu Zakariyya (Aya ya 2 ya Surat 
Maryam ). Abdanaa Daawuud (Aya ya 17 ya Surat Sad). Abdana Ayyub (Aya ya 41 ya Surat Barti Israil). 
Tahta Abdayni (Nuhu na Luti, Aya ya 10 ya Attahrym). Ibaadanaa Ibrahima, Wa Is-haaqa wa Yaaquuba. . . 
(Aya ya 45 ya Sad). Na Mitume wengine pia wametumiliwa hivi, bali hata wema wengine pia wasiokuwa Mitume 
wametumuliwa tamko hili, kama Waibaadur Rahman iliyoko katika Aya ya 63 Suratul Furqan, na chungu 
nyinginezo. Wanajua, iakini wanataka tu kupotoa muradi wa Mwenyezi Mungu — kama kwamba Mwenyezi 
Mungu ni adui yao, wanataka kumharibia kUa lake, la maneno na vitendo 1 

Na hoja yao ya pili waliyotoa ya kudanganya kuwa hapa amekusudiwa Nabii Muhammad ni kusema kwao: 
“Maneno haya, Tuliyempa Rehema, ni wazi yamhusu Mtume Muhammad. Yeye peke yake ameitwa katika 
Qurani Rehema kwa walimwengu, (Sura 21.108).” Tazama kujiua pambani kwao! Haikuambiwa hapa “Anaitwa 
Rehema.” Imeambiwa “Tumempa rehema.” Na Mwenyezi Mungu amewatajia chungu ya Mitume kuwa 
amewapa rehema; bali na hata wasiokuwa Mitume Katika Mitume m Nabii Ibrahimu; kama ilivyo katika Aya ya 

66. Musa akamwambia: “Je! Nikufuate ili 
unifundishe katika ule uwongofu (uwongozi) 
uliofundishwa?” 

67. Akasema: “Hakika wcwe huwezi kuvumilia 
kuwa pamoja nami. (Utaona usiyoweza kustahimili 
kuyaona).” 

68. “Na utawezaje kuvumilia yale usiyoyajua 
hakika yake?” 

69. Akasema: “Akipenda Mwenyezi Mungu, 
utaniona mvumilivu, wala sitaasi amri yako.” 

70. Akasema: cc Basi kama utanifuata, usiniulize 
kwa lolote (utakaloliona), mpaka mimi nianze 
kukwambia.” 

71. Basi wote wawili wakaondoka 
(wanakwenda). Hata walipopanda jahazi (yule Nabii 
A 1 Khidhri) aliitoboa. (Musa) akasema, cc Je! 
umeitoboa ili uwazamishe waliomo? Hakika 
umefanya jambo baya.” 

72. Akasema: cc Je! Sikusema kuwa wewe 
hutaweza kuvumilia kuwa pamoja nami?” 

73. (Musa) akasema: “Usinipatilize (usinitie 
adabu) kwa kule kusahau kwangu, wala usinitie 
katika tashdidi kubwa (taabu) kwa jambo langu (hili 
la kufuatana nawe).” 

74. Basi wote wawili wakaendelea kwenda. 
Hata wakamkuta' kijana mdogo, na (yule A 1 Khidhri) 
akamuua. (Musa) akasema: cc Ala! Umemuua mtu 
asiye na kosa wala hakumuua mtu? Bila shaka 
umefanya jambo baya kabisa.” 

73 ya 5 urat Hud, na Mitume wenziwe waliotajwa katika hiyo Surat Hud na nyinginezo Na wasiokuwa Mitume ni 
hao walioiajwa katika Aya ya 157 ya Suratul Baqarah na nyinginezo. Bali hata kuambiwa Mtume Muhammad 
kuwa yeye mwenyewe huyo ni rehema, hakuambiwa Nabii Muhammad pia peke yake, bali aliambiwa Nabii Isa 
pia kama ilivyo katika Aya ya 21 ya Surat Maryam, bali na wengineo pia j wala hayakhusu kitu haya kwani huyo 
Nabii A 1 Khidhri hakuambiwa yeye ni rehema, bali imeambiwa amepewa rehema. Uwongo wao unafedheheka tu. 
Na kila usiko uchao utazidi kufedheheka. 

Na hoja yao ya tatu ya kusema kuwa huyo ni Nabii Muhammad ni kusema: “Maneno Tuliyemwelimisha elimu 
kutoka kwetu pia yanamhusu Mtume Muhammad s.a.w. mahala pengi katika Qurani imesemwa amepewa elimu 
kwa kadiri kubwa sana (Sura 4:114, 6:92, 20:115; 27:7).” Uwongo. Waongo Makadiyani. Sura 4:114 
haikusema hivyo; wala 6:92 wala 20:115 wala 27:7 pia. Tazama uzushi wao walivyozisingizia hizi Sura hapa na 
Aya. Wao wanajua kuwa haktina atakayefunua vitabu akatazama. Ndipo maana wakawa wanasukuma tu 
watakavyo. Na Mitume wote wameambiwa wamepewa Uimu, Basi ikiwa Aya hii ya 65 ya Suratul Kahf 
inamreielea Nabii Ai Khidhri pana makosa gani? 

69-74. Wameendelea kusema kuwa mambo hayo yote ni ndoto, na wakatoa tafsiri za uwongo za tafsiri yao 
hiyo ya uwongo ya ndoto, na wakazalisha humo uwongo juu ya uwongo, ikaja humo farumu ya uwongo. 

Waongo waongo Wao daima waongo 

Wamekiuka mpaka Katika wao uwongo 

